Taka gæðingana til kostanna á Langasandi í sumarbyrjun Um langt árabil hafa hestamenn úr Dreyra á Æðarodda farið í fjölskyldureiðtúr á Sumardaginn fyrsta . Farið er að dvalarheimilinu Höfða og heimilsfólki færð blóm í tilefni dagsins . Að því loknu er farið niður á Langasand og gæðingarnir teknir til kostanna við bestu mögulegu aðstæður sem fyrir finnast . Á morgun verður lagt af stað frá Æðarodda klukkan 11:30 og áætlað að vera við Höfða um klukkan 12:30 en þá er einmitt háfjara . Meðfylgjandi mynd var tekin af Langasandsreið fyrir nokkrum árum .